Reinier Jesus Carvalho

Reinier Jesus Carvalho, yleensä vain Reinier (s. 19. tammikuuta 2002 Brasília, Brasilia) on brasilialainen jalkapalloilija. Hän edustaa Brasilian Série A:ssa pelaavaa Atlético Mineiroa. Hän on pelipaikaltaan hyökkäävä keskikenttäpelaaja.

 Seurajoukkueura 
Reinier on riodejaneirolaisseura Flamengon junioriakatemian kasvatti. Hän teki ensiesiintymisensä seuran edustusjoukkueessa 31. heinäkuuta 2019 Copa Libertadoresin ottelussa ecuadorilaista Emelecia vastaan.O camisa 10 do futuro: conheça Reinier, o meia clássico da base do Flamengo  Globoesporte.com. Viitattu 5.1.2020.  Ensimmäisen ottelunsa maan pääsarjassa hän pelasi 4. elokuuta 2019 Bahiaa vastaan.Com hat-trick de Gilberto, Bahia vence o Flamengo pelo Brasileirão Confederação Brasileira de Futebol. Viitattu 5.1.2020. 

9. marraskuuta 2019 Reinier teki uuden viisivuotisen sopimuksen Flamengon kanssa, joka ulottui lokakuuhun 2024 asti.Reinier assina renovação com o Flamengo até 2024 e comemora: "É a realização de um sonho Globoesporte.com. Viitattu 5.1.2020.  Sopimukseen kirjattiin 35 miljoonan euron purkupykälä.Em ascensão no Flamengo, Reinier reduziu multa pela metade. Novo valor é de 35 milhões de euros Globoesporte.com. Viitattu 5.1.2020. 

4. tammikuuta 2020 urheilulehti Marca uutisoi Flamengon ja Real Madridin päässeen sopimukseen Reinierin siirtymisestä espanjalaisseuraan. Madridilaisseuran oli tarkoitus julkistaa 19. tammikuuta 2020 jälkeen, kun Reinier on täyttänyt 18 vuotta.El Madrid y el Flamengo acuerdan el fichaje de Reinier por 30 millones de euros Marca. Viitattu 5.1.2020.  20. tammikuuta 2020 Real Madrid vahvisti tehneensä kuusivuotisen sopimuksen Reinierin kanssa ja hänestä maksettiin arviolta noin 30 miljoonan euron siirtokorvaus.Official Announcement: Reinier Real Madrid. Viitattu 20.1.2020. Real Madrid: Reinier Jesus ya es nuevo jugador del Real Madrid y empezará en el Castilla Marca. Viitattu 20.1.2020.  22. helmikuuta 2020 Reinier teki ensiesiintymisensä seuran reservijoukkueessa ottelussa San Sebastián de los Reyesia vastaan, jossa hän alusti kotijoukkueen ensimmäisen maaliin.2-0: Trabajada victoria del Castilla en el Di Stéfano Real Madrid. Viitattu 20.8.2020.  7. maaliskuuta 2020 hän teki ensimmäisen maalinsa joukkueen riveissä ottelussa Coruxoa vastaan.Reinier scores first goal as a Madrid player and kisses the badge BeSoccer. Viitattu 20.8.2020 

19. elokuuta 2020 Real Madrid ilmoitti Reinierin siirtyvän saksalaisseura Borussia Dortmundiin kaksivuotisella lainasopimuksella, joka ulottui kesään 2022 saakka.Official Announcement: Reinier Real Madrid. Viitattu 20.8.2020. Oficial: Reinier Jesus, cedido al Borussia de Dortmund Marca. Viitattu 20.8.2020.  Ensimmäisellä bundesliigakaudellaan hän pelasi 14 ottelua ja teki maalin helmikuussa Arminia Bielefeldiä vastaan. Hän voitti Saksan cupin mutta ei päässyt kentälle loppuottelussa. Hän pelasi muutamia minuutteja kahdessa Mestarien liigan ottelussa. Kaudella 2021–2022 Reinier pelasi 13 bundesliigaottelua, kolme Mestarien liigan ottelua, kaksi Eurooppa-liigan ottelua ja yhden Saksan cupin ottelun. Hän ei tehnyt otteluissa maaleja.

19. elokuuta 2022 Reinier siirtyi Real Madridista yksivuotisella lainasopimuksella saman sarjan Gironaan. Reinier pelasi lainakaudellaan Gironassa 18 La Ligan ottelua, joissa hän teki kaksi maalia: ensimmäisen 9. syyskuuta 2022 Real Valladolidia ja toisen 4. kesäkuuta 2023 Osasunaa vastaan.

Kaudeksi 2023–2024 Reinier lainattiin Italian Serie A:n Frosinoneen. Hän pelasi lainakaudellaan Frosinonessa 22 Serie A:n ottelua ja teki ensimmäisen maalinsa heti avausottelussaan Frosinonen pelaajana 8. lokakuuta 2023 ottelussa Hellas Veronaa vastaan. Hän teki maalin myös 30. maaliskuuta 2024 ottelussa Genoaa vastaan. Italian cupissa hän pelasi kaudella 2023–2024 yhden ottelun Torinoa vastaan 2. marraskuuta 2023, jossa hän teki myös maalin.

Elokuun lopussa 2024 Reinier siirtyi yksivuotisella lainasopimuksella Espanjan Segunda Divisióniin pudonneeseen Granadaan. Hän pelasi kaudella 2024–2025 Granadassa 24 Segunda Divisiónin ottelua, joissa hän teki yhden maalin ja antoi neljä maalisyöttöä. Copa del Reyssä hän pelasi yhden ottelun.

Elokuussa 2025 Reinier siirtyi Real Madridista ilmaissiirrolla brasilialaisseura Atlético Mineiroon. Hän allekirjoitti Atlético Mineiron kanssa vuoden 2029 loppuun ulottuvan sopimuksen.

 Lähteet 

 Aiheesta muualla 
 Reinierin tilastot Soccerway-sivustolla 

Luokka:Brasilialaiset jalkapalloilijat
Luokka:Vuonna 2002 syntyneet
Luokka:Elävät henkilöt